Sõpruse Puiestee

Sõpruse Puiestee (Friendship Boulevard) on Eesti ansambel, mis alustas aktiivset tegevust 2002. aastal Tallinnas. Idee sai alguse aastast 1992, mil ansambli ristiisa Andres Rooväli käis välja mõtte teha kerget elektroonilist muusikat, mis läheks laiadesse massidesse, kuid mille sõnum oleks varjatult sügav.[viide?] Tänaseks on muusikaliste vormide piirid avardunud ja elektroonika kõrval domineerivad "klassikalised" instrumendid. 2002. aastal tõusis kollektiiv looga "1905" eesti muusika edetabelite tippu ja püsis seal aasta, pälvides ka kohalikke muusikaauhindu, ja tunnistati ETV saatesarja "7 vaprat" läbi aegade parimaks looks. 2003. aastal ilmus ansamblil esimene kauamängiv "Mustale merele". Selleks ajaks olid kollektiiviga liitunud laulja ja ansambli peamine muusikalise loomingu autor Allan Vainola, tekstide autor Mait Vaik (ansambel on kasutanud ka luuletajate Marie Myrgi ja Kristiina Ehini tekste), klahvpillimängija Kaupo Kaldmäe, basskitarrist Andrus Uutsalu, saksofonist Mart Süda, kitarrist Alar Tammela ja trummar Villu Viirsalu. Enamik muusikutest on kaasa löönud mitmes kollektiivis, näiteks ansamblites Metro Luminal, Vennaskond, Agent M, Under Marié, Tuberkuloited, Alumiinium, Sinu Sädelev Sõber, Unenäopüüdjad jpt. Sõpruse Puiestee esitab oma lugudes kuulajale küsimusi: "Kes ma olen", "Miks ma olen", "Miks me oleme" ja "Miks oled mu kõrval". Uudishimu ja teadasaamine on bändi üks kreedodest. Pärast loomingulist pausi aastatel 2008–2009, kui pühenduti peamiselt kontserttegevusele, hakkas ansambel 2010. aastal taas uuele kauamängivale mõtlema. Seoses sellega valmis lugu "Rahu, ainult rahu", mis saadeti konkursile "Eesti laul 2011" ja pääses poolfinaali. Lauljana on Allan Vainola kõrval kaasatud endise kultusansambli Agent M solist Merili Varik. Bänd on avaldanud kaheksa albumit ja ühe DVD. Enamiku lugude muusika on loonud Allan Vainola ja tekstid kirjutanud Mait Vaik. Tuntumad lood on ja "1905" ja "Kaks meest". Aastal 2006 sai Sõpruse Puiestee telesaates "Eesti muusika karikas" teise koha. Allan Vainola (vokaal, kitarr) Merili Varik (vokaal) Andrus Uutsalu (basskitarr) Mait Vaik (tekstid, elektroonika) Tõnis Veelmaa (klahvpillid, alates 2011) Heigo Kumm (trummid, alates 2022) Avi Abraham Kenny (trummid, 2014–2022) Kaupo Kaldmäe (klahvpillid, 2001–2007, 2012–) Mart Süda (saksofon, 2002–2012, 2015–) Steve Vanoni (saksofon, 2012–2015) Villu Viirsalu (trummid, kuni 2014) Alar Tammela (kitarr, kuni 2010) Margus Tammela (klahvpillid, elektroonika, 2007–2010) Pille Saatmäe (vokaal 2002) Tanel Raja (IT-lahendused) Andres Rooväli (ideed) "Mustale merele" (2003) "XX sajandi lapsed" (2004) "Oota mind ära" (2007) "Planeetidegi vahel kehtib raskus" (2011) "Mõistlikult ja mugavalt" (2014) "Selle suve nägu" (2017) "Klaveritoas" (2020) "Jaam" (2022) "Armastuse plaat" (Sõpruse Puiestee, CD MC; 2004) "See aeg on kadunud" (Kulundpea, CD; 2007) "Validool" (2007) "Planeetidegi vahel kehtib raskus" (2010) "Kummaline reis" (2011) "Rokenroll & Disko" (2017) "ILY" "1905" "Ma olen õnnelik, et inimesed on nii ilusad ja head" "Akna juuli" – koostöös Mart Arjukese ja Kristjan Jaak Nuudiga "Krambid" – koostöös Mart Arjukese ja Kristjan Jaak Nuudiga "Hüvasti Tallinn" – koostöös Mart Arjukese ja Kristjan Jaak Nuudiga "XX sajandi lapsed" "Kaotaja" – Mart Arjukese, Sõpruse Puiestee "Rahu, ainult Rahu" – Kristjan Jaak Nuudi ja DriveByProductionsi koostöö "Selle Suve nägu" – koostöös Abraham Kenny "Suur Vanker" – "Kauge Tähe Valgus" – koostöös Eret Kuusk "Miraaž" – koostöös Eret Kuusk Fotosüntees "Laul, mis ennustas sõda" Levila 30.08.2022 "Bänd, mis usub headusesse" Postimees 07.10.2022